Contra i musulmen de Spagna o condusse in questi anni una serie de spediçioin: quella do 778, doppo o fallimento de l'assedio de Saragozza, o se concluse co-o massacro da retroguardia franca a-o passo de Roncisvalle. Megio successo ebban e spediçioin do 785, 797, 801, 811, che permissan a creaçion da Marca hispanica, fra i Pirenei e l'Ebro, con capitâ Barçeloña, primmo nucleo da riconquista crestiaña da Spagna.